SAWAD รายได้พุ่ง หนุนกำไรปี 62 โต 36% แตะ 3.76 พันลบ. พ่วงปันผล 1.80 บ./หุ้น XD 5 พ.ค.นี้
SAWAD รายได้พุ่ง หนุนกำไรปี 62 โต 36% แตะ 3.76 พันลบ. พ่วงปันผล 1.80 บ./หุ้น XD 5 พ.ค.นี้
25 ก.พ. 2563

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD รายงานผลการดำเนินงานประจำปี 2562 มีกำไรสุทธิ ดังนี้

โดยผลการดำเนินงานประจำปี 2562 มีกำไรเพิ่มขึ้น เนื่องจากรายได้ดอกเบี้ย 7,239.25 ล้านบาท เทียบกับรายได้ดอกเบี้ยงวดเดียวกันของปีก่อน 5,796.51 ล้านบาท เพิ่มขึ้น 1,442.74 ล้านบาท หรือเพิ่มขึ้น 24.89% ซึ่งเป็นผลมาจากการเติบโตของพอร์ตลูกหนี้ จาก 29,573.18 ล้านบาท สำหรับปี 2561 เป็น 36,488.04 ล้านบาท สำหรับปี 2562 เพิ่มขึ้น 23.38% ซึ่งการเติบโตของพอร์ตสินเชื่อมาจากการขยายสาขาอย่างต่อเนื่องตามนโยบายของกลุ่มบริษัท
อีกทั้งปี 2562 บริษัทมีรายได้อื่น 2,551.24 ล้านบาท เพิ่มขึ้น 468.80 ล้านบาท จากงวดเดียวกันของปีก่อน 2,082.44 ล้านบาท หรือเพิ่มขึ้น 22.51% ซึ่งการเพิ่มขึ้นดังกล่าวมีผลมาจากการขยายตัวของพอร์ตสินเชื่อ
พร้อมกันนี้ บริษัทยังประกาศจ่ายปันผลจากงวดดำเนินงานวันที่ 1 ม.ค. 2562 ถึงวันที่ 31 ธ.ค. 2562 และกำไรสะสม อัตราจ่ายเป็นเงินสด (บาทต่อหุ้น) 1.80 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 5 พ.ค. 2563 และกำหนดจ่ายเงินปันผลในวันที่ 22 พ.ค. 2563